open-index/open-wikipedia-markdown huggingface dataset:
Հերմինե Բյոտչեր-Բրուկներ

**Հերմինե Բյոտչեր-Բրուկներ** (, ), պահեստային պահակ ՍՍ-ի մի քանի համակենտրոնացման ճամբարներում 1942-ից 1945 թվականներին։ 1948 թվականին դատվել է ռազմական հանցագործության համար՝ Հոլոքոստին մասնակից լինելու մեղադրանքով և դատապարտվել բանտարկության։ Նրան կրկին դատել են 1975 թվականին և արդարացրել՝ ապացույցների բացակայության պատճառով։ Դատից հետո նրա ճակատագիրը ցայսօր էլ մնում է անհայտ։

## Կենսագրություն
Բյոտչերը ծնվել է Սուդիտական շրջանում՝ Ֆրիդլանտում (այսօր Չեխիայի տարածքում) 1918 թվականի ապրիլի 26-ին էթնիկ գերմանացու ընտանիքում։

1942 թվականի հոկտեմբերի 16-ին հրավիրվել է ճամբարային ծառայության և անցել է գաղափարական ուսուցում Ռավենսբրյուկ համակենտրոնացման ճամբարում։ 1944 թվականի հունվարի 27-ին Բյոտչերին տեղափոխում են Մայդանեկ մահվան ճամբար։ Այստեղ նա ամուսնանում է ՍՍ-ի անդամներից մեկի հետ և ազգանունը դարձնում Հերմինե Բրուկներ։ 1944 թվականի ապրիլին նրան տեղափոխում են Օսվենցիմ-Բիրկենաու, իսկ նույն թվականի ամռանը Կաուեն համակենտրոնացման ճամբար։ Հուլիսին աշխատել է Շտուտհոֆ ճամբարում, օգոստոսին հետ են ուղարկում Ռավենսբրյուկ, հետո Զաքսենհաուզեն, 1945 թվականի հունվարին Ֆլոսենբյուրգ ճամբար։ 1945 թվականի ապրիլ-մայիսին մասնակցել է Նոյ-Ռոլաուից սկսված մահվան երթին։

## Դատ և ճակատագիր
Բյոտչերին ձերբակալել են չեխերը։ 1948 թվականին չեխական դատարանը նրան դատապարտում է ազատազրկման։ 1975 թվականի նոյեմբերին նրան կրկին դատարան են հրավիրում՝ Մայդանեկի երրորդ դատավարության շրջանակներում, սակայն ապացույցների բացակայության պատճառով ազատ է արձակվում։ Դատից հետո նրա ճակատագիրը մնում է անհայտ։

## Ծանոթագրություններ

## Արտաքին հղումներ
* Մայդանեկ ճամբար

Կատեգորիա:Կին հանցագործներ
Կատեգորիա:Հոլոքոստ
My Mind & Me

**My Mind & Me**, ամերիկացի երգչուհի Սելենա Գոմեսի երգը։ Թրեքի թողարկումը տեղի է ունեցել 2022 թվականի նոյեմբերի 2-ին Interscope Records լեյբլի ղեկավարությամբ։  Կոմպոզիցիան երգչուհու մասին պատմող «Սելենա Գոմես. Ես և իմ աշխարհը» վավերագրական ֆիլմի սաունդթրեքն է, որի թողարկումը կայացել է 2022 թվականի նոյեմբերի 4-ին Apple TV+ ծառայությունում։  Երգի հեղինակներն են Սելենա Գոմեսը, Էմի Ալենը, Ջոն Բելիոնը, Ջորդան Ջոնսոնը, Մայքլ Փոլակը, Ստեֆան Ջոնսոնը։

## Նախապատմություն
Երգն առաջին նագամ հնչել է «Սելենա Գոմես։ Ես և իմ աշխարհը» թրեյլերում, որը թողարկվել է 2022 թվականի հոկտեմբերի 10-ին։  Հոկտեմբերի 24-ին երգչուհին սոցիալական ցանցերի իր էջերում հայտարարել է երգի հրապարակման մասին, որը նախատեսված էր նոյեմբերի 3-ին՝ վավերագրական ֆիլմի թողարկումից մեկ օր առաջ։

## Կոմպոզիցիա
«My Mind & Me»  ժամանակակից փոփ երգ է, որը գրվել է լյա մաժոր տոնայնությամբ՝ րոպեում 144 հարված տեմպով։  Երգը գրվել է հենց երգչուհու կողմից Էմի Ալենի, Ջոն Բելիոնի, Ջորդան ք.Ջոնսոնի, Մայքլ Փոլակի և Ստեֆան Ջոնսոնի հետ համագործակցությամբ, պրոդյուսերը եղել է The Monsters և the Strangerz թիմը։ 

«Սելենա Գոմես։ Ես և իմ աշխարհը» վավերագրական ֆիլմում տեղ գտած երգը նկարագրում է Գոմեսի ուղին դեպի հոգեկան առողջություն՝ պատմելով այն խնդիրների մասին, որոնք տարիներ շարունակ անհանգստացրել են նրան և որոնք նույնպես քննարկվում են վավերագրական ֆիլմում։

## Երգացանկ

## Հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* selenagomez.com – Սելենա Գոմեսի պաշտոնական կայքը

Կատեգորիա:Սելենա Գոմեսի երգեր
Espresso Macchiato

**«Espresso Macchiato»**, Էստոնացի ռեփեր Tommy Cashի երգը։ Այն գրել են ռեփերը և Յոհաննես Նաուկարինեն, իսկ պրոդյուսերը եղել է Նաուկարինեն: Երգը թողարկվել է 2024 թվականի դեկտեմբերի 7-ին և «Եվրատեսիլ-2025» մրցույթում ներկայացրել է Էստոնիան՝ 356 միավորով գրավելով երրորդ տեղը։

## Երգի մասին
«Espresso Macchiato»-ն պարային փոփ երգ է, բնութագրվում է բնորոշ ռեփով և էլեկտրո-սվինգի տարրերով։ Տեքստը պարունակում է կոտրված անգլերենի, սպանգլիշի և ամերիկյան իտալերենի բրոկոլինո բարբառի մակարոնյան խառնուրդ, որտեղ Քեշը կատարում է տեքստը կարծրատիպային իտալական առոգանությամբ։ *Kroonika* -ի հարցազրույցում Թոմի Քեշը նշել է, որ երգի միտքը ծագել է «բնական կերպով», այլ ոչ թե հատուկ «Եվրատեսիլ» մրցույթի համար։ Նաուկարինենը ֆինն ռեփեր Käärijä-ի «Cha Cha Cha» երգի հեղինակներից մեկն էր, որը ներկայացրել է Ֆինլանդիան «Եվրատեսիլ 2023» երգի մրցույթում։

## Եվրատեսիլ 2025
2025 թվականին տեղի ունեցել է Էստոնիայի ERR հեռարձակող ընկերության կողմից կազմակերպված 17-րդ ազգային ընտրական մրցույթը՝ Eesti Laul-ը։ 2025 թվականի փետրվարի 15-ին Տալլինում Unibet Arena-ում տեղի է ունեցել ազգային փուլի եզրափակիչը։ Հաղթողը ընտրվել է քվեարկության երկու փուլով։ Առաջին փուլում ժյուրին (50%) և հանդիսատեսի հեռուստաքվեարկությունը (50%) որոշել են երեք լավագույն երգերը, որոնք անցել են սուպերեզրափակիչ, որի ընթացքում հաղթողն ընտրվել է բացառապես հանրային հեռուստաքվեարկության միջոցով։

Թոմի Քեշը հաղթել է մրցույթում՝ հավաքելով ձայների ավելի քան 80%-ը։ Նա ներկայացնում է Էստոնիան «Եվրատեսիլ 2025» երգի մրցույթում։

2025 թվականի մարտի 16-ին «Espresso Macchiato» երգի տեսահոլովակը հրապարակվել է Եվրատեսիլի պաշտոնական YouTube ալիքում։ Տեսահոլովակի ռեժիսորն է Ալինա Պյազոկը։

«Եվրատեսիլ 2025» երգի մրցույթը տեղի է ունեցել Շվեյցարիայի Բազել քաղաքի Սանկտ Յակոբսհալլե մարզադաշտում։ Այն բաղկացած էր երկու կիսաեզրափակչից, որոնք տեղի են ունեցել համապատասխանաբար մայիսի 13-ին և 15-ին, և եզրափակչիցը՝ 2025 թվականի մայիսի 17-ին։ 2025 թվականի հունվարի 28-ին տեղի է ունեցած վիճակահանության ժամանակ Էստոնիան մասնակցել է առաջին կիսաեզրափակչին և ելույթ ունեցել շոուի առաջին կեսին որպես 4-րդ կատարող։ Երգը անցել է եզրափակիչ և ստացել է 356 միավոր, որը թույլ է տվել Էստոնիային գրավել երրորդ տեղը։

## Չարթեր

## Ծանոթագրություններ

Կատեգորիա:2024 սինգլներ
Կատեգորիա:Եվրատեսիլ երգի մրցույթի երգեր
Կատեգորիա:Էստոնական երաժշտություն
Պերիկենտրոնի երկայնություն

thumb|right|ϖ = Ω + ω առանձին հարթություններում
**Պերիկենտրոնի երկայնությունը**, նաև **պերապսիսի երկայնություն**, աստղադինամիկայում ուղեծրային մարմնի երկայնությունն է (չափվում է գարնանային գիշերահավասարի կետից), որի դեպքում պերիկենտրոնը (կենտրոնական մարմնին ամենամոտ մոտեցումը) տեղի կունենար, եթե մարմնի ուղեծրի թեքումը զրո լիներ: Այն սովորաբար նշանակվում է *ϖ* տառով:

Արեգակի շուրջ մոլորակի շարժման համար այս դիրքը կոչվում է **պերիկենտրոնի երկայնություն** ϖ, որը ծագման հանգույցի երկայնության (Ω) և պերիկենտրոնի արգումենտի (ω) գումարն է:

Պերիկենտրոնի երկայնությունը բարդ անկյուն է, որի մի մասը չափվում է հղման հարթությունում, իսկ մնացածը՝ ուղեծրի հարթությունում։ Նմանապես, պերիկենտրոնի երկայնությունից ստացված ցանկացած անկյուն (օրինակ՝ միջին երկայնություն և իրական երկայնություն) նույնպես բարդ կլինի։

Երբեմն «պերիկենտրոնի երկայնություն» տերմինն օգտագործվում է «ω»-ին՝ ծագման հանգույցի և պերիկենտրոնի միջև ընկած անկյունը նկատի ունենալով։ Տերմինի այդպիսի օգտագործումը հատկապես տարածված է կրկնակի աստղերի և էկզոմոլորակների քննարկումներում: Այնուամենայնիվ, ω անկյունը ոչ այնքան երկիմաստորեն հայտնի է որպես պերիկենտրոնի արգումենտ։

## Հաշվարկ վիճակի վեկտորներով
*ϖ*-ն հավասար է ծագման հանգույցի երկայնության *Ω* (չափված Խավարածրի հարթության վրա) և պերիկենտրոնի արգումենտի *ω* (չափված ուղեծրային հարթության վրա) գումարն է`

\varpi = \Omega + \omega

որոնք ստացվում են ուղեծրի վիճակի վեկտորներից:

## Թեքված ուղեծրերի համար պերիկենտրոնի խավարածրային երկայնության և լայնության ստացումը
Սահմանեք հետևյալը՝

Ապա.

Պերիկենտրոնի ուղղության ուղիղ ծագումը α և թեքումը δ հետևյալն են․՝

Եթե A < 0, α-ին գումարեք 180°՝ ճիշտ քառորդը ստանալու համար։

Պերիկենտրոնի խավարածրի երկայնությունը ϖ և լայնությունը b հետևյալն են՝

Եթե cos(α) < 0, ϖ-ին գումարեք 180°՝ ճիշտ քառորդը ստանալու համար։

Օրինակ՝ օգտագործելով 2017 թվականին Մայքլ Բրաունի կողմից ենթադրական Իններորդ մոլորակի համար թվերը, որտեղ i = 30°, ω = 136,92° և Ω = 94° են, ապա α = 237,38°, δ = +0,41° և ϖ = 235,00°, b = +19,97° (Բրաունը իրականում տրամադրել էi, Ω և ϖ թվերը, որոնցից հաշվարկվել է ω-ն):

## Ծանոթագրություններ

## Արտաքին հղումներ
* Determination of the Earth's Orbital Parameters  Past and future longitude of perihelion for Earth.

Կատեգորիա:Երկնային մեխանիկա
Կատեգորիա:Ուղեծրեր
6-7 (մեմ)

**6-7 մեմ** () ինտերնետային մեմ և ժարգոնային տերմին, որը ի հայտ է եկել 2025 թվականի սկզբին TikTok-ում և Instagram Reels-ում։ Այն ծագել է Skrilla-ի «Doot Doot (6 7)» երգի «**6-7**» կրկնվող տեքստից, որն օգտագործվել է սոցիալական ցանցերում պրոֆեսիոնալ բասկետբոլիստների, ինչպիսին է 6 ֆուտ 7 դյույմ հասակ ունեցող ԼաՄելո Բոլի տեսանյութերի մոնտաժներում։ «6-7» տերմինը որպես ժարգոն տարածվեց Ալֆա և Z սերնդի շրջանում։ 2025 թվականի ամռանը մեմի հասանելիության ընդլայնմանը զուգընթաց, մի տղա հայտնի դարձավ որպես «6-7 երեխա», այն բանից հետո, երբ տարածված տեսանյութում նա արտասանում էր այդ տերմինը Սիրողական Ատլետիկական Միության բասկետբոլի խաղի ժամանակ։

## Ծագում
«6-7»-ը կրկնվող տեքստ է հիփ-հոփ արտիստ Սկրիլայի «Doot Doot (6 7)» երգում, որը հնարավոր է հղում է Չիկագոյի 67-րդ փողոցին։ Երգը թողարկվել է 2024 թվականի դեկտեմբերին (մինչև 2025 թվականի փետրվարի 7-ին պաշտոնական թողարկումը) և օգտագործվել է պրոֆեսիոնալ բասկետբոլիստների, մասնավորապես՝ 201 սմ հասակ ունեցող ԼաՄելո Բոլի տեսահոլովակներում։ Ազդեցիկ խմբագրումներից մեկում ենթադրվում էր, որ Բոլը բասկետբոլ է խաղում ավելի ցածրահասակ մեկի հմտության մակարդակով։ Բասկետբոլի ժարգոնով, 6-7-ը կարող է նշանակել «շատ բարձրահասակ» կամ «միջին»։ Այդ ժամանակվանից ի վեր այն տարածվել է բասկետբոլից դուրս՝ դառնալով ավելի լայն ինտերնետային երևույթ։

## 6-7 երեխա
2025 թվականի մարտի 31-ին Քեմ Ուայլդեր անունով մի Յություբեր հրապարակեց «ԻՄ ՀԶՈՐԱՑԱԾ AAU ԹԻՄԸ ՎԵՐՋԱՊԵՍ ՎԵՐԱԴԱՐՁԱՎ»("MY OVERPOWERED AAU TEAM HAS FINALLY RETURNED!") վերնագրով տեսանյութ, որտեղ 13:24 րոպեյին կարելի է տեսնել մի երեխայի, որին խոսակցական լեզվով անվանում են «6-7 երեխա» կամ «Մեյսոն», որը մոտենում է տեսախցիկին՝ գոռալով «Այ, 6-7», որը տարածված դարձավ TikTok-ում։ Ավելի ուշ TikTok-ում ստեղծվեցին «6-7» բառի համար ձեռքի ժեստի տեսանյութեր։ Տեսանյութերը սովորաբար ներառում են ձեռքի ժեստ, որի ժամանակ մարդը ձեռքերը հերթով շարժում է՝ ափերը դեպի վերև, միաժամանակ մոդուլացված ձայնով հաջորդաբար արտաբերելով «6» և «7» թվերը։

## Տես նաև
* Բռեյնռոթ
* Իտալական ուղեղափտում
* Skibidi Toilet

## Ծանոթագրություններ

## Արտաքին հղումներ
* Բնօրինակ տարածված TikTok-ը, որից սկսվեց մեմը
* Քեմ Ուայլդերի տեսանյութը 6-7 տարեկան երեխայի հետ

Կատեգորիա:Համացանցային ժարգոն
Կատեգորիա:Համացանցային մեմեր
Մեդնի Քադիրովա

**Մեդնի Մուսաևնա Քադիրովա** (ծնված՝ **Այդամիրովա**, , ), չեչեն և ռուս հասարակական գործիչ, Չեչնիայի ղեկավար Ռամզան Քադիրովի կինը։

## Կենսագրություն
Մեդնի Քադիրովան ծնվել է 1978 թվականի սեպտեմբերի 7-ին: Ռամզան Քադիրովը իր ապագա կնոջը հանդիպել է դպրոցում: Չեչնիայի նախագահի կինը աշխատում է որպես նորաձևության դիզայներ: 2009 թվականի հոկտեմբերին Գրոզնիում հիմնադրել է մուսուլմանական հագուստ արտադրող նորաձևության տուն, որի կարգախոսն է «Էլեգանտություն իսլամի ավանդույթներում»: Հայտարարագրի համաձայն՝ Մեդնիի եկամուտը 2014 թվականին կազմել է 3.4 միլիոն ռուբլի։

2016 թվականին գերազանցությամբ ավարտել է Ֆինանսների և իրավունքի ինստիտուտի Գուդերմեսի մասնաճյուղը, նույն այն մասնաճյուղը, որտեղ ժամանակին սովորել է նաև Ռամզան Քադիրովը:

Ախմատ Քադիրովի անվան հասարակական հիմնադրամի փոխնախագահն է և Չեչնիայի ղեկավարի քարտուղարության ղեկավարի տեղակալը:

«Մինչենկո Քոնսալթինգ» վերլուծական գործակալությունը իր «Ռուսաստանի Դաշնության սուբյեկտների ղեկավարների ամուսինները 2022» ուսումնասիրության մեջ նշել է, որ Մեդնի Քադիրովան դարձել է Ռուսաստանի ամենահայտնի «առաջին տիկինը»:

2022 թվականի հոկտեմբերին Ռուսաստանի նախագահ Վլադիմիր Պուտինը շնորհակալություն է հայտնել Քադիրովի կնոջը նրա ակտիվ հասարակական աշխատանքի համար:

2022 թվականի նոյեմբերի 14-ին Ռուսաստանի նախագահ Վլադիմիր Պուտինի հրամանագրով Մեդնի Քադիրովային շնորհվել է «Մայր հերոսուհի» կոչումը։ Յամալ-Նենեցական ինքնավար օկրուգի բնակիչ Օլգա Դեխտյարենկոյի հետ միասին  դարձել է այս կոչմանը արժանացած առաջին անձը:

### Անձնական կյանք
Մեդնի և Ռամզան Քադիրովները ունեն 12 երեխա՝ չորս որդի և ութ դուստր։

## Պատժամիջոցներ
2020 թվականի հուլիսին ընդգրկվել է ԱՄՆ պատժամիջոցների ցանկում՝ որպես Ռամզան Քադիրովի հետ կապված անձ, որի դեմ պատժամիջոցների սահմանափակումներ էին սահմանվել Չեչնիայի Հանրապետությունում մարդու իրավունքների խախտումների համար, «ներառյալ խոշտանգումները և դատական հրամաններից դուրս սպանությունները»: 2022 թվականի սեպտեմբերի 15-ին՝ Ռուսաստանի կողմից Ուկրաինա ներխուժման պատճառով, ընդգրկվել է ԱՄՆ ընդլայնված պատժամիջոցների ցանկում: 2022 թվականի հոկտեմբերին Ճապոնիան նրա նկատմամբ պատժամիջոցներ է կիրառել՝ «ի պատասխան Ուկրաինայի օկուպացված տարածքներում կեղծ հանրաքվեների»:

## Պարգևներ
* «Դայմեխկան Սիի» շքանշան (2018 թվականի մարտի 8)՝ *տնտեսության, գիտության, մշակույթի, արվեստի, հոգևոր-բարոյական դաստիարակության, կրթության, առողջապահության, շրջակա միջավայրի պաշտպանության, բարեգործական և այլ սոցիալական գործունեության զարգացման գործում ունեցած ակնառու նվաճումների համար՝ Չեչնիայի Հանրապետության բնակիչների օգտին*
* Ռուսաստանի Դաշնության Նախագահի պատվոգիր (2021 թվականի օգոստոսի 6)՝ *ակտիվ հասարակական գործունեության համար*
* Բարեկամության շքանշան (2022 թվականի հոկտեմբերի 2)
* «Մայր հերոսուհի» (2022 թվականի նոյեմբերի 14)՝ *ընտանիքի ինստիտուտի ամրապնդման և երեխաների դաստիարակության գործում ունեցած մեծ նվաճումների համար*

## Ծանոթագրություններ

Կատեգորիա:Առաջին տիկիններ
Կատեգորիա:Չեչեններ
Կատեգորիա:Ռուս հասարակական գործիչներ
Անձնակազմը այն հետո կերավ

«**Անձնակազմը այն հետո կերավ**» () ճապոնական հեռուստածրագրում սնունդը էկրանին ցուցադրվող մակագրություն՝ նշելու համար, որ այն նկարահանումներից հետո սնունը չի վատնվել(Ճապոնիայում սնունդը դեն նետելը, որպես կանոն, սոցիալապես ընդունելի չէ): Ոմանք կասկածի տակ են դնում այս պնդումը կամ կարծում են, որ մակագրությունը նվազեցնում է հեռուստածրագրերի որակը։
մինի|«Անձնակզամը այն հետո կերավ», ինչպես երևում է էկրանին

## Առաջին տեսքը
Կարծիք կա, որ հեռուստաընկերությունները սկզբում սկսել են ցուցադրել այս մակագրությունը՝ պաշտպանվելու համար այն հեռուստադիտողների բողոքներից, ովքեր չէին սիրում հեռուստատեսային վարիետե շոուներում սննդին անտարբեր վերաբերվելը։ Անհայտ է, թե երբ է այս մակագրությունը առաջին անգամ օգտագործվել, բայց հեռուստատեսային պրոդյուսեր Կեյջի Սուգան նշել է, որ հեռուստադիտողները բողոքել են սննդի վատնումից, երբ Nippon TV-ով Downtown no Gaki no Tsukai ya Arahende!!-ում հեռարձակվել է փոքրիկ ձմերուկների օգտագործմամբ ներկայացում։ Հաջորդ տարի հեռուստաընկերությունը էկրանին ցուցադրեց այս գրությունը՝ ի պատասխան։

## Իսկականություն
Կան տարբեր պնդումներ այն մասին, թե արդյոք անձնակազմը իրականում ուտում է ծրագրերում հայտնված սնունդը, թե ոչ։

### Աջակցող հաշվետվություններ
Ըստ AOL News-ի 2014 թվականի հաղորդման՝ մի լրատվական ծրագրի անձնակազմը պնդել է. «Երբեմն լրագրողի համար անհնար է լինում ուտել ռեստորանի կողմից տրամադրված ամբողջ սնունդը։ Լրագրողին ասում են, որ չուտի ամբողջը, բայց անձնակազմը կուտի մնացածը՝ հաշվի առնելով ռեստորանի նկատմամբ ունեցած պարտավորությունը և հարգանքը»։

Սննդի կոմիքսների նկարիչ Ռասվել Հոսոկին «Մեշիզանմայ Ֆուրուսատոնոաջի»-ում (Մեշիզանմայի հայրենի քաղաքի համը) պնդում է, որ մակագրությունը ճշմարիտ է: Էրիկո Միյազակին նույնպես պնդեց, որ մակագրությունը ճշմարիտ է և նշեց. «Անձնակազմն է ուտում մնացած ուտելիքը, գոնե այն ներկայացումներում, որոնցում ես հանդես եմ գալիս»։

### Հերքող հաղորդումները
Ճապոնացի կատակերգու, դերասան և ռեժիսոր Տակեշի Կիտանոն իր «Բաքարոն» գրքում հիշատակել է մի դեպք, երբ տորթը քսվել է հատակին. «Ստախոսնե՛ր։ Ո՞վ է վայելելու այն տորթը, որը նրանք գցել են հատակը»։ Մեկնաբան Ցունեհիրա Ֆուրույան նաև նշել է, որ շոուում ներկայացված ուտելիքը անձնակազմը հետագայում չի ուտում, այլ պարզապես նետում է աղբի տոպրակների մեջ։

## Ընդունելություն
Հեռարձակման մեկնաբան Սոթանին մեկնաբանեց այն փաստը, որ պրոդյուսերական թիմերը հաղորդումներում ավելի զգայուն են դարձել այս հարցի նկատմամբ և սկսել են նման նշումներ ցուցադրել՝ քննադատությունը կանխելու փորձով։ Նա պնդում է, որ այս տեսակի ծայրահեղ ինքնակարգավորումը կարող է հանգեցնել անկման։

Սյունակագիր Տակաշի Մացուոն պնդում է, որ սննդի կարևորության վերաբերյալ էթիկայի կանոնները երեխաներին պետք է սովորեցնեն ոչ թե հեռուստաշոուները, այլ մեծահասակները: Նա նաև պնդում է, որ եթե ծնողը անհարմար է զգում կատակերգուի հեռուստատեսությամբ արտահայտածից, ապա ճիշտ գործողությունը կլինի ալիքը փոխելը կամ հեռուստացույցը անջատելը, այլ ոչ թե հեռուստաալիքին բողոք ուղարկելը։ Մացուոն նաև նշում է այն անհամապատասխանությունը, որ «անձնակազմը հետո կերավ» մակագրությունը չի ցուցադրվում, երբ Իսպանիայում անցկացվող Տոմատինա փառատոնում մեծ քանակությամբ լոլիկ են նետում կամ երբ մարզիկները հաղթանակը նշելու համար միմյանց վրա շամպայն են ցողում։

## Ծանոթագրություններ

Կատեգորիա:Հեռուստատեսային տերմինաբանություն
Ֆրիմոնթ

**Ֆրիմոնթ** (. ), քաղաք ԱՄՆ-ի Կալիֆոռնիա նահանգի Ալամեդա շրջանում: Զբաղեցնում է 229,10 քառակուսի կիլոմետր տարածք: 2020 թվականի մարդահամարի տվյալներով բնակչության թվաքանակը եղել է 230.504. այդ ցուցանիշով չորրորդ տեղն է զբաղեցնում Սան Ֆրանցիսկոյի ծովածոցի տարածաշրջանում (San Francisco Bay Area)՝ հաջորդելով Սան Խոսե, Սան Ֆրանցիսկո և Օքլենդ քաղաքներին: Արևելյան ծովածոցի (East Bay) տարածաշրջանի քաղաքներից ամենամոտն է Սիլիկոնային հովտի բարձրտեխնոլոգիական բիզնեսների ցանցին, և այդ կարգի բիզնեսների առկայությունը նշանակալի է Ֆրիմոնթում:

Քաղաքի ստեղծման հիմք է հանդիսացել 1797 թվականին իսպանացիների հիմնադրած Միսիոն Սան Խոսե / Mission San José բնակավայրը: Ֆրիմոնթի կազմավորումը կայացել է 1956 թվականի հունվարի 23-ին, Mission San José, Սենթերվիլ / Centerville, Նայլս / Niles, Իրվինգտոն / Irvington և Վորմ Սփրինգս / Warm Springs բնակավայրերի միավորմամբ: Կոչվել է ամերիկացի գեներալ Ջոն Ֆրիմոնթի պատվին, ով կարևոր դեր է խաղացել Կալիֆոռնիան Մեքսիկայից նվաճելու և ԱՄՆ-ի կազմ մտցնելու գործում:

## Ժողովրդագրություն

## Կլիմա
Ֆրիմոնթին, ինչպեսև Սան Ֆրանցիսկոյի ծովածոցի տարածաշրջանի այլ բնակավայրերին, բնորոշ է միջերկրածովյան կլիման (Köppen climate classification-ի դասակարգմամբ՝ *Csb*): Ամառները տաք են, չոր, ձմեռները՝ զով, խոնավ: Տեղումներն առատ չեն (տարեկան մոտավորապես 430 միլիմետր): Ամենաբարձր ջերմաստիճանն արձանագրվել է 2022 թվականի սեպտեմբերի 6-ին՝ , ամենացածրը՝ 1999 թվականի դեկտեմբերի 23-ին՝ :

## Պատկերասրահ

Mission San Jose (Fremont, CA) (cropped).JPG|
Mission Peak over Lake Elizabeth, in Fremont, California (cropped).JPG|
Holy Spirit Church (cropped).jpg
Dominican Convent of Mission San José 1320.jpg
New Teslas at the factory.jpg
Chapel Courtyard of the Dominican Convent of Mission San José 4932.jpg
George Washington Patterson Ranch-Ardenwood, 34600 Newark Blvd., Fremont, CA 12-3-2011 3-11-38 PM.JPG
Washington Union High School (Fremont, CA).JPG
Entrance of Warm Springs South Fremont Station.jpg


## Ծանոթագրություններ

## Արտաքին հղումներ
* City Of Fremont official website

Կատեգորիա:1956 թվականին հիմնադրված բնակավայրեր
Կատեգորիա:ԱՄՆ-ի բնակավայրեր
Կատեգորիա:ԱՄՆ-ի քաղաքներ
Կատեգորիա:Կալիֆոռնիայի քաղաքներ
Կատեգորիա:Հյուսիսային Ամերիկայի բնակավայրեր
Փոքր կարմիր կետեր

մինի|20 «փոքրիկ կարմիր կետերի» գալակտիկաների գունային կոդավորմամբ պատկերներ
**Փոքր կարմիր կետեր** (ՓԿԿ), փոքր, կարմիր երանգով գալակտիկաների դաս է, որը հայտնաբերել է Ջեյմս Ուեբի տիեզերական աստղադիտակը։ Այս հայտնագործությունը հրապարակվել է 2024 թվականի մարտին, և այն ներկայումս վատ է ուսումնասիրված։ Գոյություն են ունեցել Մեծ պայթյունից 0,6-ից 1,6 միլիարդ տարի անց՝ 13,2-ից 12,2 միլիարդ տարի առաջ։

Այս տեսակի առաջին օբյեկտները նկատվել են ֆոտոմետրիկ մեթոդներով, քանի որ դրանք ունեն կապույտ գույն ուլտրամանուշակագույն տիրույթում և կարմիր՝ օպտիկական սպեկտրում։ Շուտով պարզվել է, որ դրանց 80%-ն ունեն շատ լայն Բալմերի ճառագայթման գծեր, ինչը ենթադրում է, որ դրանք ակտիվ գալակտիկական միջուկներ են և իրենց կենտրոններում պարունակում են գերզանգվածային սև խոռոչներ։

Սակայն, MCT-ները նաև ցուցաբերում են հատկություններ, որոնք դժվար է բացատրել AGN սցենարի շրջանակներում: Օրինակ, դրանք ունեն հարթ ինֆրակարմիր սպեկտր և չեն ցուցաբերում ռենտգենյան ճառագայթներ։ MCT-ները նաև ցուցաբերում են շատ թույլ ժամանակային փոփոխականություն, որը հաճախ նկատվում է ակտիվ գալակտիկական կորիզների դիտարկումներում։
մինի|MKT J1148-18404 գալակտիկան կեղծ գույներով (ինչը կապված է աստղադիտակներով դիտարկելիս մոնոքրոմատիկ ֆիլտրերի օգտագործման հետ):
MKT-ում գազը պտտվում է չափազանց արագ՝ մոտ 1000 կմ/վ արագությամբ, ինչը ենթադրում է, որ սրանք կարող են լինել գերզանգվածային սև խոռոչների շուրջ կուտակման սկավառակներ։ Դրանց մեծ մասը նաև փոքր են, սովորաբար կազմում են Ծիր Կաթինի շառավղի մոտ 2%-ը։ Միևնույն ժամանակ, կենտրոնական գերզանգվածային սև խոռոչների (ԿԳՍ) զանգվածների և նման գալակտիկաների աստղային բնակչության հարաբերակցության գնահատականները աննորմալ բարձր են, և գնահատականները ցույց են տալիս, որ զանգվածի մինչև 10%-ը կազմում են սև խոռոչները։ Մեր շրջապատող գալակտիկաներում և որտեղ ԿԳՍ-ի զանգվածը որոշվել է, այս մարմինները կազմում են զանգվածի ոչ ավելի, քան 0.01%-ը։

Առաջարկվել են մի քանի մոդելներ՝ նման օբյեկտների դիտարկվող հատկությունները բացատրելու համար։ Բոլոր մոդելները համաձայն են, որ այս օբյեկտները ակտիվ գալակտիկական միջուկներ են, և ուլտրամանուշակագույն սպեկտրի ձևը և անոմալ կարմրությունը կարող են բացատրվել շատ կոմպակտ հյուրընկալող գալակտիկայում ակտիվ աստղագոյացմամբ, արագ կուտակվող գերզանգվածային սև խոռոչներով, համեմատաբար տաք փոշու մեծ քանակությամբ և դրան ուղեկցող ճառագայթման կլանմամբ, և տարբերվում են միայն այս գործոնների տարբեր հարաբերակցություններով։

Հավանական է, որ «փոքրիկ կարմիր կետ» գալակտիկաները ոլոռի գույնի գալակտիկաների ավելի վաղ անալոգներ են ավելի ժամանակակից (ուշ) տիեզերքում՝ շատ փոքր գալակտիկաներ՝ աստղերի առաջացման բարձր արագությամբ (սովորաբար տարեկան ~10 , որը մոտ մեկ կարգի մեծություն է, քան մեր գալակտիկայում, որը շատ ավելի մեծ և զանգվածեղ է), որոնց կանաչավուն գույնը պայմանավորված է կրկնակի իոնացված թթվածնի արգելված արտանետման գծով։

## Ծանոթագրություններ

Կատեգորիա:Աստղագիտություն
Կատեգորիա:Գալակտիկաներ
Կատեգորիա:Գալակտիկաների մորֆոլոգիական տիպեր
Կատեգորիա:Սև խոռոչներ
Մահմուդ Մամադգուլիև

**Մահմուդ Ահմադ օղլու Մամադգուլիև** (, ), ադրբեջանցի պետական գործիչ։ Ադրբեջանի արտաքին գործերի փոխնախարար։

## Կենսագրություն
Մահմուդ Մամադգուլիևը ծնվել է 1949 թվականի փետրվարի 15-ին Գանձակում։ 1972 թվականին ավարտել է Ադրբեջանի պետական համալսարանի իրավաբանական ֆակուլտետը։

1972-1974 թվականներին աշխատել է որպես դասախոս Ադրբեջանի պետական համալսարանում։

1974-1992 թվականներին ծառայել է Ադրբեջանական ԽՍՀ Նախարարների խորհրդին առընթեր Պետական անվտանգության կոմիտեում։

1992-1993 թվականներին եղել է առևտրային բանկի վարչության նախագահի տեղակալ։

Եղել է Ադրբեջանի առաջին գումարման Միլլի Մեջլիսի անդամ (1995-2000 թվականներ): Միջազգային հարաբերությունների և միջխորհրդարանական հարաբերությունների խորհրդարանական հանձնաժողովի անդամ է:

Եղել է Ադրբեջանի արտակարգ և լիազոր դեսպան Միացյալ Թագավորությունում և Հյուսիսային Իռլանդիայում, Իռլանդիայում, Շվեդիայում, Նորվեգիայում և Դանիայում (1993 թվականի նոյեմբերի 25-ից մինչև 2001թվականի մայիսի 25):

1993 թվականի սեպտեմբերի 14-ից Ադրբեջանի արտաքին գործերի փոխնախարարն է:

### Անձնական կյանք
Մամադգուլիևն ամուսնացել է Սևիլ Ալիևայի հետ, որը Հեյդար Ալիևի դուստրն է և Ադրբեջանի գործող նախագահ Իլհամ Ալիևի ավագ քույրը։

Խոսում է ադրբեջաներեն, ռուսերեն և անգլերեն։

## Պարգևներ
* «Հայրենիքին մատուցած ծառայությունների համար» 2-րդ աստիճանի շքանշան (2019 թվականի փետրվարի 14)՝ *Ադրբեջանի Հանրապետության արտաքին քաղաքականության իրականացման գործում երկարամյա բեղուն գործունեության համար*:
* «Հայրենիքին մատուցած ծառայությունների համար» 2-րդ աստիճանի շքանշան (2019 թվականի հուլիսի 9)՝ *Ադրբեջանի Հանրապետության դիվանագիտական ծառայության մարմիններում բեղմնավոր աշխատանքի համար*:

## Ծանոթագրություններ

## Արտաքին հղումներ
* Պրոֆիլը Ադրբեջանի Արտաքին գործերի նախարարության կայքում
* Պրոֆիլը Ադրբեջանի Հանրապետության խորհրդարանի կայքում
* Ադրբեջանի փոխարտգործնախարարը դարձել է CEIBC-ի պատվավոր անդամ
* Ադրբեջանի արտաքին գործերի նախարարությունը չի տեսնում երկրի՝ Եվրոպայի խորհրդից դուրս գալու անհրաժեշտությունը
* Ադրբեջանը ԱՀԿ-ին անդամակցության ժամկետները կորոշի 2020 թվականից հետո

Կատեգորիա:Ադրբեջանի Ազգային ժողովի 1-ին գումարման պատգամավորներ
Կատեգորիա:Ադրբեջանի քաղաքական գործիչներ
Կատեգորիա:Ադրբեջանցի դիվանագետներ
Կատեգորիա:Բաքվի պետական համալսարանի շրջանավարտներ
Սևան Բըչաքչը

**Սևան Բըչաքչը** (, , ), թուրքահայ ոսկերիչ և արհեստավոր։ Նա համարվում է Թուրքիայի առաջատար ոսկերիչներից մեկը և հայտնի է նաև ամբողջ աշխարհում։ Նա համարվում է «աստղային ոսկերիչ» Թուրքիայում։

## Կենսագրություն և կարիերա
Հայկական ծագում ունեցող Սևան Բըչաքչըն ծնվել է 1972 թվականին Ստամբուլի Սամաթիա թաղամասում: Նրան կոչում են «Մատանիների արքա»: 12 տարեկանում թատրոնի դերասան հայրը Սևանին ուղարկել է սովորելու Հովսեփ Չաթաքի մոտ՝ Ստամբուլի Մեծ շուկայում: Չորս տարի աշակերտելուց հետո նրա վարպետը մահացել է: Այնուամենայնիվ, նա շատ բան էր սովորել զարդերի դիզայնի և արհեստագործության մասին: Ավելի ուշ նա արհեստանոց է բացել՝ խոշոր արտադրողների համար որպես ազատ ոսկերչական դիզայներ աշխատելու համար։ 

Սևանը մեկ տարի աշխատել է իր առաջին հավաքածուի վրա, նախքան այն 2002 թվականին թողարկելը։ 

Սևան Բըչաքչըի հայտնի հաճախորդներից են Քեթրին Զետա-Ջոնսը, Էլիզաբեթ Հրլին, Սելին Դիոնը, Լիվ Թայլերը, Մրայա Քերին, Բրուք Շիլդսը, Էնջի Հարմոնը, Քիմ Ռեյվերը, Հոլի Բերին, Մերի-Քեյթ և Էշլի Օլսենները, Միշել Մոնագանը, Թորի Բըրչը։

## Մրցանակներ
Սևան Բըչաքչըն արժանացել է բազմաթիվ պատվավոր մրցանակների, այդ թվում՝

* «Town and Country» նորաձևության մրցանակ (վեց անգամ անընդմեջ)
* Թուրքական «Ոսկե դիզայն» մրցանակ
* Առաջադրվել է Ջամիլի մրցանակի
* Նա նաև *Tanzanite Foundation* հիմնադրամի կողմից առաջադրվել է որպես լավագույն հինգ ազատ դիզայներներից մեկը

## Ծանոթագրություններ

## Արտաքին հղումներ

* Պաշտոնական կայք     
Կատեգորիա:Թուրքահայ արվեստագետներ
Կատեգորիա:Թուրքահայ գործարարներ
Ռեֆրակտոմետրիա

**Ռեֆրակտոմետրիա**  (\delta) և պրիզմայի բեկող անկյունը (\varphi ), n=sin(\frac{\varphi + \delta}{2})sin \frac{\varphi}{2} բանաձևով որոշում են տվյալ նյութի բեկման բացարձակ ցուցիչը։ Հեղուկների բեկման ցուցիչը չափելու համար հետազոտվող հեղուկը լցվում է սնամեջ պրիզմայի մեջ։ 
# Լույսի լրիվ ներքին անդրադարձման երևույթի վրա հիմնված մեթոդներ։ Հետազոտվող նյութն օպտիկական հպման մեջ է դրվում հայտնի n_0 բեկման ցուցիչով նյութից պատրաստված էտալոնային պրիզմայի հետ, և չափելով դրանց բաժանման սահմանից լրիվ ներքին անդրադարձման սահմանային անկյունը (\alpha_0), n=n_0sin \alpha_0 բանաձևով որոշվում է անհայտ բեկման ցուցիչը։ 
# Ինտերֆերենցիոն մեթոդներ, որոնց դեպքում որոշվում է հետազոտվող և էտալոնային նյութերի բեկման ցուցիչների տարբերությունը՝ ըստ այդ նյութերով անցած կոհերենտ ճառագայթներով ստացված ինտերֆերենցիոն շերտերի շեղման։ Առաջին երկու մեթոդների ճշգրտությունը 10^{-5} կարգի է, իսկ երրորդինը՝ 10^{-7} -10^{-8}։ Բացի վերոհիշյալ մեթոդներից, գոյություն ունեն նաև իմերսիոն, լուսաչափական մեթոդներ ևն։ Նյութերի բեկման ցուցիչը ռեֆրակտոմետրիայի մեթոդներով չափող սարքերը կոչվում են ռեֆրակտոմետրեր։ Ռեֆրակտոմետրիան լայն կիրառություն ունի ֆիզիկական քիմիայում, օպտիկական ապակիների արտադրության, դեղագործության, սննդի արդյունաբերության մեջ։

## Տես նաև
*  Ինտերֆերոմետր

Կատեգորիա:Օպտիկա
Կատեգորիա:Չափումներ
Հեյդար Ալիև կրտսեր

**Հեյդար Իլհամ օղլու Ալիև** (, ), Ադրբեջանի գործող նախագահ Իլհամ Ալիևի և նրա կնոջ՝ գործող փոխնախագահ Մեհրիբան Ալիևայի կրտսեր զավակն ու միակ որդին։

## Կյանք և կրթություն
Հեյդար Ալիև կրտսերը ծնվել է 1997 թվականի օգոստոսի 3-ին։ Նրան անվանակոչել են իր պապի՝ Հեյդար Ալիևի անունով, որն այդ ժամանակ եղել է Ադրբեջանի նախագահը։ Ունի երկու ավագ քույր՝ Լեյլան և Արզուն։

2010 թվականին «Դալաս Մորնինգ Նյուզ»-ը հաղորդել է, որ Ալիևը 2009 թվականից սկսած Արաբական Միացյալ Էմիրությունների Դուբայ քաղաքում՝ Փալմ Ջումեյրա արհեստական կղզում, տիրապետում է ափամերձ 9 առանձնատան։ Սակայն, երբ թերթը դիմել է Ադրբեջանի կառավարության պաշտոնյաներին, նրանք հրաժարվել են մեկնաբանություններից։

Ալիևը սովորել է ADA համալսարանում, որտեղ 2017 թվականին ստացել է բակալավրի աստիճան։ Այնուհետև 2018-ից 2019 թվականներին անցել է պարտադիր զինվորական ծառայություն։

## Հնարավոր իրավահաջորդություն
2016 թվականին անցկացվել է հանրաքվե սահմանադրական փոփոխությունների վերաբերյալ, որով հանվել է նախագահի պաշտոնի տարիքային սահմանափակումը, ինչպես նաև ներդրվել է փոխնախագահի պաշտոնը, որտեղ նշանակվել է Իլհամի կինը՝ Մեհրիբան։ Որոշ քննադատների կարծիքով՝ այս քայլերը նպատակ էին հետապնդում ապահովելու Հեյդարի իշխանության ժառանգումը, որն այդ ժամանակ եղել է 19 տարեկան։

## Անձնական կյանք
2022 թվականի նոյեմբերի 26-ին Մեհրիբանը Ինստագրամում հրապարակել է Հեյդարի ամուսնությունը նշող լուսանկար, սակայն նրա կողակցի անունը չի նշվել։

## Ծանոթագրություններ

Կատեգորիա:Ադրբեջանցիներ
Դիմիտրիս Կուրբելիս

**Դիմիտրիս Կուրբելիս** (, ), հույն ֆուտբոլիստ, «Ալ -Խալիջ» և Հունաստանի ազգային հավաքականի հենակետային պաշտպան:

## Ակումբային կարիերա
Կուրբելիսը «Աստերաս» ակումբի սան է: 2011 թվականի սեպտեմբերի 14-ին «Պանատոլիկոսայի» դեմ խաղում նորամուտն է նշել Հունաստանի սուպերլիգայում: 2013 թվականին օգնել է ակումբին հասնել Հունաստանի գավաթի եզրափակիչ: 2015 թվականի մարտի 22-ին «Էրգոտելիսի» դեմ խաղում խփել է առաջին գոլը «Աստերասի» կազմում: 2017 թվականի սկզբին տեղափոխվել է «Պանաթինաիկոս»: Տրանսֆերի գումարը կազմել է 700 հազար եվրո: Հունվարի 5-ին «Պլանտանյասայի» դեմ խաղում նորամուտն է նշել է նոր թիմի կազմում:

## Միջազգային կարիերա
2012 թվականին Էստոնիայում կայացած Եվրոպայի երիտասարդական առաջնությունում արծաթե մեդալ է նվաճել: Մրցաշարում  խաղացել է Անգլիայի, Էստոնիայի, Պորտուգալիայի, և Իսպանիայի թիմերի դեմ:

2013 թվականին Հունաստանի երիտասարդական հավաքականի կազմում Դիմիտրիսը մասնակցել է Թուրքիայում կայացած Աշխարհի երիտասարդական առաջնությանը: Մրցաշարում խաղացել է Ուզբեկստանի ազգային հավաքականի դեմ խաղում:

2017 թվականի հունիսի 9-ին Աշխարհի առաջնություն 2018 որակավորման փուլի Բոսնիա և Հերցեգովինայի ֆուտբոլի ազգային հավաքականի դեմ խաղում Կուրբելիսը նշել է նորամուտը Հունաստանի ազգային հավաքակաում՝ երկրորդ խաղակեսում փոխարինելով Պետրոս Մանատլոսին:

## Նվաճումներ
; Ազգային հավաքական

 Հունաստան (մինչև 19)

## Ծանոթագրություններ

## Արտաքին հղումներ
* Статистика на soccerway
* Профиль на sports.ru

 
Կատեգորիա:Հույն ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Տրաբզոնսպորի ֆուտբոլիստներ
Կատեգորիա:Աստերասի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Արգելափակել ամեն ինչ

**Արգելափակել ամեն ինչ** (), բողոքի շարժում Ֆրանսիայում, որը ի հայտ է եկել սոցիալական ցանցերում 2025 թվականի կեսերին: Շարժումը կոչ էր անում համընդհանուր գործադուլի և համազգային արգելափակման 2025 թվականի սեպտեմբերի 10-ին՝ վարչապետ Ֆրանսուա Բայրուի կառավարության առաջարկած խնայողության միջոցառումների դեմ:

## Նախապատմություն
Շարժումը ծագել է Բայրուի կառավարության առաջարկած 2026 թվականի բյուջեի (հրապարակված հուլիսի 15-ին) պատասխան, որը նպատակ ուներ պետական ծախսերից 43,8 միլիարդ եվրո կրճատել: Բյուջեն ներառում էր վիճահարույց միջոցառումներ, ինչպիսիք են երկու ազգային տոների վերացումը, կենսաթոշակների սառեցումը և առողջապահության ոլորտում զգալի կրճատումները: «Բոյկոտ, անհնազանդություն և համերաշխություն» (*Boycott, désobéissance et solidarité*) կարգախոսը սկսեց շրջանառվել սոցիալական ցանցերում, ինչպիսիք են X-ը (նախկինում՝ Թվիթթեր), ՏիկՏոկը, Տելեգրամը և Ֆեյսբուքը՝ միավորվելով #10septembre2025 և #10septembre հեշթեգերի շուրջ:

Մեկնաբանները նշել են ինչպես նմանություններ, այնպես էլ տարբերություններ *«*Արգելափակել ամեն ինչ*»-* ի և ավելի վաղ կայացած «Դեղին բաճկոնների» շարժման միջև։ Չնայած երկուսն էլ սոցիալական ցանցերում սկիզբ առած ժողովրդական շարժումներ են, սոցիոլոգ Անտուան Բրիստիելի ուսումնասիրությունը ցույց է տվել, որ *«Արգելափակել ամեն ինչ»-ի* կողմնակիցները, որպես կանոն, ավելի երիտասարդ են, ավելի կապված են քաղաքական ձախերի հետ և ավելի շատ կենտրոնացած են կոլեկտիվ շահերի և շրջակա միջավայրի հետ կապված խնդիրների վրա։ Շարժման երկու տասնյակ կազմակերպիչներ, որոնք կոչվում են *«Les Essentiels»* (անհրաժեշտները) իրենց բնութագրել են որպես «ապաքաղաքական» և արհմիությունների հետ կապ չունեցող։

## Գործողություններ
Շարժման հիմնական նպատակը երկրի լիակատար փակումն էր 2025 թվականի սեպտեմբերի 10-ին։ Աջակիցներին խրախուսվում էր խուսափել աշխատանքից, խոշոր մանրածախ առևտրի կետերում գնումներ կատարելուց, երեխաներին տանը պահել և մասնակցել «խորհրդանշական վայրերի խաղաղ զբաղեցմանը»։

## Արձագանքներ
*«Արգելափակել ամեն ինչ»* շարժումը ստացել է տարբեր ձախակողմյան քաղաքական գործիչների աջակցությունը, այդ թվում՝ «La France Insoum0ise»-ի Ժան-Լյուկ Մելանշոնի։ Այնուամենայնիվ, խոշոր արհմիությունները սկզբում տատանվել են պաշտոնապես հաստատել սեպտեմբերի 10-ի ակցիան, չնայած նրանք կիսել են շարժման բազմաթիվ մտահոգություններ առաջարկվող բյուջեի վերաբերյալ։

## Ծանոթագրություններ

## Աղբյուրներ
* 
* 
* 
* 

Կատեգորիա:2025 քաղաքականությունում
Կատեգորիա:21-րդ դարը Ֆրանսիայում
Կատեգորիա:Հասարակական շարժումներ
Կատեգորիա:Ֆրանսիայի քաղաքականություն
Արայիկ Էլոյան

**Արայիկ Կարենի Էլոյան** (), հայ պրոֆեսիոնալ ֆուտբոլիստ, որը խաղում է հարձակվողի դիրքում Հայաստանի Պրեմիեր լիգայի «Արարատ-Արմենիա» ակումբում և Հայաստանի ազգային հավաքականում։

## Ակումբային կարիերա
Արայիկ Էլոյանը «Ուրարտուի» ֆուտբոլային ակադեմիայի սան է։ 2021-2022 թվականներին խաղացել է «Ուրարտու-2» թիմի կազմում, այնուհետև՝ «Արարատ-Արմենիա-2»-ում։ 2022-2023 թվականներին Էլոյանը խաղացել է «ԲԿՄԱ-2» թիմում։

2025 թվականի հունիսին «Արարատ-Արմենիան» Էլոյանին վերադարձրել է թիմ՝ 2023-2025 թվականներին «ԲԿՄԱ»-ում վարձակալությամբ հանդես գալուց հետո։

## Միջազգային կարիերա
Էլոյանը խաղացել է Հայաստանի տարբեր տարիքային խմբերի երիտասարդական հավաքականներում։

2025 թվականի մարտին նա առաջին անգամ հրավիրվել է Հայաստանի ազգային հավաքական՝ Վրաստանի դեմ 2024-25 մրցաշրջանի ՈՒԵՖԱ Ազգերի լիգայի փլեյ-օֆի խաղերի համար։

Էլոյանի նորամուտը Հայաստանի ազգային հավաքականի կազմում կայացել է 2025 թվականի հունիսի 9-ին՝ Չեռնոգորիայի դեմ ընկերական խաղում, որտեղ նա դուրս է եկել փոխարինման և խաղացել վերջին 30 րոպեները։

## Կարիերայի վիճակագրություն
### Միջազգային

## Ծանոթագրություններ

## Արտաքին հղումներ
* Arayik Eloyan at ESPN FC
* 
* 

Կատեգորիա:Արարատ-Արմենիայի ֆուտբոլիստներ
Կատեգորիա:ԲԿՄԱ Երևանի ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Լուսնի ցիկլային ուղեծիր

**Լուսնի ցիկլային ուղեծիր** կամ **Երկիր-Լուսին ցիկլային ուղեծիր** ցիկլային անցումային ուղեծիր է, որը պարբերաբար անցնում է Երկրի և Լուսնի մոտով, օգտագործելով գրավիտացիոն օժանդակություն և պարբերաբար կատարվող ուղղումներ՝ երկուսի միջև իր հետագծերը պահպանելու համար։ Եթե ​​Երկրից և Լուսնից որոշակի ուղեծիր հասնելու համար ցիկլեր կատարելու համար անհրաժեշտ վառելիքի քանակը մեծ չէ, իսկ ցիկլերի երկայնքով երկուսի միջև ճանապարհորդության ժամանակը՝ ողջամիտ, ապա ցիկլային ուղեծրերի օգտագործումը կարող է ապահովել տիեզերական փոխադրումների արդյունավետ և կանոնավոր մեթոդ:

## Պատմություն
Բազ Օլդրինը առաջին անգամ առաջարկեց օգտագործել ցիկլային ուղեծրեր 1985 թվականին՝ Լուսնի և Մարսի լայնածավալ մարդկանց ներգրավմամբ ուսումնասիրությունների համար անհրաժեշտ կենսապահովման սարքավորումների և լոգիստիկ պարագաների համար: Նա նաև ներկայացրեց իր մտքերը ցիկլային տիեզերանավի օգտագործման առավելությունների մասին Ալբուկերկեի «Տիեզերք 88» սիմպոզիումում՝ «Տիեզերքում շինարարության խնդիրների մոտեցումը» թեմայով քննարկման ժամանակ: Այս հետագծերը պետք է ունենան այն առանձնահատկությունը, որ դրանք հեշտությամբ կարող են թիրախավորվել կամ մեկնարկի, կամ նպատակակետ մոլորակի համար, և որ մերձեցումների միջև ընկած ժամանակահատվածները թույլ են տալիս ժամանակ մնալ նպատակակետում և ապահովել ինչպես պլանային, այնպես էլ արտակարգ վերադարձի բավականին կանոնավոր միջոցներ:

## Տես նաև
*Ազատ վերադարձի հետագիծ
*Մարսի ցիկլային ուղեծիր
*Տիեզերական թռիչք

## Ծանոթագրություններ

Կատեգորիա:Աստղադինամիկա
Կատեգորիա:Ուղեծրեր
Ռիզոիդներ

**Ռիզոիդներ**  (< հուն․ ῥίζα – արմատ և εἶδος– տեսակ), մեկ կամ մի քանի բջիջներից կազմված թելաձև գոյացություններ։ Առկա են մամուռներում, քարաքոսերում, որոշ ջրիմուռներում ու սնկերում և կատարում են սուբստրատին ամրանալու, դրանից ջուր, սննդանյութեր կլանելու ֆունկցիա։ Արտաքինից նման են արմատամազիկների։ 

Ռիզոիդները ձևավորվում է էպիդերմալ բջջից և սովորաբար դրանից բաժանվում է միջնապատով: Որպես կանոն, ռիզոիդները շատ երկար, խողովակաձև, բարակ պատերով բջիջ է՝ կլորացված գագաթով: Հողի մասնիկների հետ շփման ժամանակ ռիզոիդի գագաթը հարթվում և ճյուղավորվում է: Շատ տերևավոր մամուռներ ունեն ճյուղավորված ռիզոիդներ: Ռիզոիդները հաճախ տեղակայված են ցողունի ամբողջ երկարությամբ:

Լյարդամամուռները ունի երկու տեսակի ռիզոիդներ՝ պարզ (հարթ պատերով) և լեզվաձև, ատամնավոր ելքերով թաղանթների ներքին մասում: Պարզ ռիզոիդները տեղակայված են թալոմի ստորին մասում և կատարում են ռիզոիդների համար սովորական գործառույթները: Լեզվաձև ռիզոիդները հյուսված են թալոմի եզրերի երկայնքով՝ նրա ստորին մասում, տեղայնացված թելերի մեջ: Դրանք սեղմված են թալոմին հատուկ թեփուկներով՝ որովայնային թեփուկներով կամ ամֆիգաստրիաներով:

## Արտաքին հղումներ

Կատեգորիա:Բույսերի մորֆոլոգիա
1937 թվականը Հայաստանում

Ստորև ներկայացված է **[[1937]] թվականին [[Հայկական ԽՍՀ|Հայաստանում]]** տեղի ունեցած իրադարձությունները։

## Գործող պաշտոնյաներ

## Իրադարձություններ
### Հունվար
* Հունվարի 30 - ՀԽՍՀ Ժողկոմխորհի նախագահի պաշտոնից ազատվում և ձերբակալվում է Աբրահամ Գուլոյանը:

### Մարտ
* Մարտի 10 - ՀԽՍՀ Ժողկոմխորհի նախագահ է դառնում Սարգիս Համբարձումյանը:

### Մայիս
* ՀԽՍՀ Ժողկոմխորհի նախագահ Սարգիս Համբարձումյանը ազատվում է պաշտոնից, նրան փոխարինում է Ստեփան Հակոբյանը:

### Հուլիս
* Հուլիսի 8 - Իոսիֆ Ստալինի հրամանով գնդակահարվում է հայ արձակագիր Ակսել Բակունցը։
* Հուլիսի 30 - ԽՍՀՄ Ներքին գործերի ժողովրդական կոմիսարիատի № 00447 հրամանով ստեղծված հատուկ եռյակի անդամ էր Թբիլիսիի քաղկոմի քարտուղար Գրիգոր Հարությունյանը, բայց միևնույն ժամանակ նա ստալինյան բռնաճնշումների լուռ հակառակորդ էր:

### Սեպտեմբեր
* Սեպտեմբերի 21 - ՀԽՍՀ Ժողկոմխորհի նախագահ Ստեփան Հակոբյանը ազատվում է պաշտոնից:
* Սեպտեմբերի 23
** ՀԿ(բ)Կ ԿԿ պլենումից հետո ձերբակալվում է ՀԿԿ կենտկոմի առաջին քարտուղար Ամատունի Ամատունին:
** ՀԿԿ կենտկոմի առաջին քարտուղար է նշանակվում Գրիգոր Հարությունյանը:

### Նոյեմբեր
* ՀԽՍՀ Կենտգործկոմի նախագահ է ընտրվում ԿԿ բյուրոյի անդամ Մացակ Պապյանը:
* Նոյեմբերի 23 - ՀԽՍՀ Ժողկոմխորհի նախագահ է դառնում Արամ Փիրուզյանը:

## Տես նաև
* 1936 թվականը Հայաստանում
* 1938 թվականը Հայաստանում

## Ծանոթագրություններ

Կատեգորիա:1930-ականներ Հայաստանում
Կատեգորիա:1937 Ասիայում
Կատեգորիա:1937 Եվրոպայում
Կատեգորիա:1937 Հայաստանում
Կատեգորիա:20-րդ դարի տարեթվեր Հայաստանում
Էզելդին Բահադեր

**Էզելդին Մոհամեդ Ալի Բահադեր** (, ), եգիպտացի նախկին ֆուտբոլիստ, որը խաղացել է հարձակվողի դիրքում։ Նա հայտնի է որպես պաշտոնական խաղում խաղացած ամենատարեց պրոֆեսիոնալ ֆուտբոլիստ։ Այդ պահին նա 74 տարեկան էր։

## Կարիերա
2020 թվականի մարտի 7-ին Գինեսի ռեկորդների գիրքը Բահադերին ճանաչել է որպես ամենատարեց գործող ֆուտբոլիստ՝ 74 տարեկան և 125 օրական հասակում։ Նա գերազանցել է իսրայելցի դարպասապահ Իսահակ Հայիկի ռեկորդը, որը դարձել էր ամենատարեցը 2019 թվականի ապրիլի 5-ին՝ 73 տարեկան հասակում։

2020 թվականի մարտի 9-ին Բահադերը նշել է իր նորամուտը «Հոկտեմբերի 6» թիմի կազմում՝ Եգիպտոսի երրորդ դիվիզիոնի շրջանակներում «Ջենիուսի» դեմ խաղում անվրեպ իրացնելով 11-մետրանոց հարվածը։ Նա դարձել է ամենատարեց ֆուտբոլիստը, որ գոլ է խփել պաշտոնական խաղում։

2020 թվականի հոկտեմբերի 17-ին Բահադերը դարձել է պատմության մեջ ամենատարեց ֆուտբոլիստը՝ 74 տարեկան և 348 օրական հասակում մասնակցելով «Էլ Այաթ Սպորտսի» դեմ խաղին, որում նրա թիմը պարտվել է 2։3 հաշվով։

## Անձնական կյանք
Բահադերը մասնագիտությամբ քաղաքացիական ինժեներ է։ Նա ունի վեց թոռ։

## Ծանոթագրություններ

Կատեգորիա:Գինեսի գրքի ռեկորդակիրներ
Կատեգորիա:Եգիպտացի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Երկու մարմինների խնդիր

**Երկու մարմնի խնդիրը**, դասական մեխանիկայում և աստղադինամիկայում միմյանց շուրջ պտտվող երկու զանգվածեղ մարմինների շարժման հաշվարկն ու կանխատեսումն է։ Խնդիրը ենթադրում է, որ երկու մարմինները կետային զանգվածներ են, որոնք փոխազդում են միայն իրենց փոխադարձ ձգողական ուժի միջոցով. յուրաքանչյուր մարմնի վրա ազդող միակ ուժը բխում է մյուսից, և մնացած բոլոր մարմինները անտեսվում են։ Այս դեպքում մարմինների հարաբերական շարժումը ստանում է պարզ և ճշգրիտ մաթեմատիկական նկարագրություն․ մեկ մարմնի ուղեծիրը մյուսի շուրջ հանդիսանում է կոնական հատույթ՝ էլիպս, պարաբոլ կամ հիպերբոլ՝ կախված տեսակարար ուղեծրային էներգիայից։

Եթե էներգիան բացասական է, մարմինները կապված են և շարժվում են էլիպտիկ ուղեծրով․ այս մոդելը բացատրում է, օրինակ, Երկրի պտույտը Արեգակի շուրջ։ Եթե էներգիան հավասար է զրոյի, ստացվում է պարաբոլիկ ուղեծիր, իսկ դրական էներգիայի դեպքում՝ հիպերբոլիկ ուղեծիր։ Այս վերջինները նկարագրում են, օրինակ, միջգալակտիկական աստերոիդների կամ գիսաստղերի անցումն Արեգակնային համակարգով։

Երկու մարմինների խնդրի ճշգրիտ լուծումը հայտնի է դեռ Յոհան Կեպլերից, ով ձևակերպեց մոլորակների շարժման երեք օրենքները։ Իսահակ Նյուտոնը, իր հերթին, բացատրեց այդ օրենքները համընդհանուր ձգողականության տեսության միջոցով։ Այս լուծումը դարձավ երկնային մեխանիկայի և տիեզերական թռիչքների դինամիկայի հիմքը։

Նույն մաթեմատիկական մոդելը կիրառվում է ոչ միայն աստղաֆիզիկայում, այլև ժամանակակից տիեզերական տեխնիկայում։ Օրինակ, արբանյակների ուղեծրերի նախագծման ժամանակ կիրառվում է երկու մարմինների խնդիրը՝ Երկրի և արբանյակի փոխազդեցության համար։ Չնայած իրականում շարժումը խանգարվում է այլ գործոններով՝ Լուսնի, Արեգակի ձգողականությամբ, մթնոլորտի դիմադրությամբ կամ Երկրի ոչ կատարյալ գնդաձևությամբ, երկու մարմինների խնդիրն ապահովում է մեկնարկային և հիմնարար հիմք, որի վրա կառուցվում են ավելի բարդ մոդելները։

Ի տարբերություն դրա, երեք մարմինների խնդիրը (և, ավելի ընդհանուր առմամբ, n-մարմինների ձգողականության խնդիրը *n* ≥ 3-ի համար) չի կարող ունենալ ընդհանուր լուծում, բացառությամբ հատուկ դեպքերի։

## Տես նաև
* Էյլերի երեք մարմինների խնդիր
* Կեպլերի ուղեծիր
* Կեպլերի խնդիր
* n մարմինների ձգողականության խնդիր
* Երեք մարմինների խնդիր
* Վիրիալի թեորեմ

## Ծանոթագրություններ

## Գրականություն
* 
* 

## Արտաքին հղումներ
* Two-body problem at Eric Weisstein's World of Physics

Կատեգորիա:Աստղադինամիկա
Կատեգորիա:Դինամիկ համակարգեր
Կատեգորիա:Ուղեծրեր
Յուն Սին Ա

**Յուն Սին Ա** (,), հարավկորեացի դերասանուհի:

## Կարիերա
2006 թվականին առաջնաելույթ է ունեցել Ալեքսա Չուի և *Loveholics*-ի տեսահոլովակներում «Very Heartbreaking Words» և «I Love You» երգերում և ստացել «Խխունջ աղջիկ» մականունը։ Նաև հաճախել է արվեստի քոլեջ, բայց հրաժարվել է ուսումը շարունակել արտերկրում՝ նախընտրելով դերասանական կարիերան: Դրան հաջորդել են երկրորդական դերեր ֆիլմերում և սերիալներում, մասնավորապես՝ արտառոց աղջկա դերը «Չարաճճի համբույր» ռոմանտիկ կատակերգությունում և ստրուկի դերը «Արևը լուսնի գրկում» հանրաճանաչ դրամայում։

2012 թվականին ստացել է առաջին գլխավոր դերը *Channel A*-ի «Միսս պանդան և Միստր Ոզնին» ռոմկոմում՝ Super Junior-ի Լի Դոնհեի հետ միասին մարմնավորելով հրուշակեղենի խանութի տիրուհուն։ Այդ տարի ավելի ուշ նորաձևության ռեալիթի շոու է վարել *Sold Out OnStyle* կաբելային ալիքով։

## Անձնական կյանք
Twitter-ում Քիմ Մու Յոլը ռոմանտիկ թվիթ է հրապարակել՝ նվիրված Յուն Սոն Ա-ին և 2012 թվականի փետրվարին նրանց գործակալությունները հաստատել են, որ նրանք հանդիպում են։ Զույգն ամուսնացել է 2015 թվականի ապրիլի 4-ին։

2022 թվականի դեկտեմբերին հաղորդվել է, որ նա հղի է իր առաջնեկով և պետք է լույս աշխարհ բերի 2023 թվականին։ 2023 թվականի հունիսի 8-ին որդի է ունեցել։

## Ծանոթագրություններ

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Կատեգորիա:Հարավկորեացի մոդելներ
Երեք մարմինների խնդիր

[thumb|320px|Երեք նույնական մարմինների մոտավոր հետագծերը, որոնք գտնվում են սկալենային եռանկյան գագաթներում և ունեն զրոյական սկզբնական արագություններ: [Զանգվածների կենտրոնը, համաձայն իմպուլսի պահպանման օրենքի, մնում է տեղում:]]
**Երեք մարմինների խնդիրը**, ֆիզիկայում, մասնավորապես դասական մեխանիկայում, տարածության մեջ միմյանց շուրջ շարժվող (պտտվող) երեք կետային զանգվածների համար, ունենալով նրանց սկզբնական դիրքերը և արագությունները (կամ իմպուլսը), դրանց հիման վրա հաշվարկել դրանց հետագա հետագծերը՝ օգտագործելով Նյուտոնի շարժման օրենքները և Նյուտոնի համընդհանուր ձգողականության օրենքը:

Ի տարբերություն երկու մարմինների խնդրի, երեք մարմինների խնդիրը չունի ընդհանուր վերլուծական լուծում, ինչը նշանակում է, որ չկա հավասարում, որը միշտ լուծի այն: Երբ երեք մարմին պտտվում են միմյանց շուրջ, արդյունքում ստացված դինամիկ համակարգը քաոսային է սկզբնական պայմանների մեծ մասի համար: Քանի որ երեք մարմիններից կազմված համակարգերի մեծ մասի համար լուծելի հավասարումներ չկան, մարմինների շարժումները կանխատեսելու միակ միջոցը դրանք գնահատելն է թվային մեթոդների միջոցով:

Երեք մարմինների խնդիրը N մարմինների խնդրի մասնավոր դեպք է։ Պատմականորեն, առաջին կոնկրետ երեք մարմինների խնդիրը, որը լայնածավալ ուսումնասիրության է արժանացել, եղել է Երկիրը, Լուսինը և Արեգակը ներառող խնդիրը: Ժամանակակից իմաստով, երեք մարմինների խնդիրը դասական մեխանիկայի կամ քվանտային մեխանիկայի ցանկացած խնդիր է, որը մոդելավորում է երեք մասնիկների շարժումը։

## Ծանոթագրություններ

## Գրականություն
* 
* 
* 
* 
* 
* 
* 
* 

## Արտաքին հղումներ
* 
* The '3-body problem' may not be so chaotic after all, new study suggests (*Live Science,* October 22, 2024)
* Physicists Discover a Whopping 13 New Solutions to Three-Body Problem (*Science,* March 8, 2013)

Կատեգորիա:Աստղադինամիկա
Կատեգորիա:Դասական մեխանիկա
Կատեգորիա:Դինամիկ համակարգեր
Կատեգորիա:Մաթեմատիկական ֆիզիկա
Կատեգորիա:Ուղեծրեր
N մարմինների ձգողականության խնդիր

** մարմինների ձգողականության խնդիրը** ֆիզիկա-ում իրար հետ ձգողականության միջոցով փոխազդող երկնային մարմինների խմբի անհատական ​​շարժումների կանխատեսման խնդիրն է: Այս խնդրի լուծումը պայմանավորված է Արեգակի, Լուսնի, մոլորակների և տեսանելի աստղերի շարժումները հասկանալու ցանկությամբ: 20-րդ դարում գնդաձև աստղակույտերի դինամիկայի հասկացումը դարձավ կարևոր  մարմինների ձգողականության խնդիր:  մարմինների ձգողականության խնդիրը ընդհանուր հարաբերականության տեսության մեջ զգալիորեն ավելի դժվար է լուծել լրացուցիչ գործոնների պատճառով, ինչպիսիք են ժամանակը և տարածության աղավաղումները:

Դասական ֆիզիկական խնդիրը կարող է ոչ պաշտոնապես ձևակերպվել հետևյալ կերպ.

Երկու մարմինների խնդիրը ամբողջությամբ լուծվել է, ինչպես նաև հայտնի է «սահմանափակ» լուծում երեք մարմինների խնդրի համար

## Ծանոթագրություններ

## Գրականություն
* Employs energy methods rather than a Newtonian approach.
*
*
*
*
*
*
*
*
*
*
*
*
*
*
* nbody*.zip is available at https://web.archive.org/web/19990221123102/http://ftp.cica.indiana.edu/: see external links.
*
*
*

## Արտաքին հղումներ
*Three-Body Problem at Scholarpedia
*More detailed information on the three-body problem
*Regular Keplerian motions in classical many-body systems
*Applet demonstrating chaos in restricted three-body problem 
*Applets demonstrating many different three-body motions
*On the integration of the -body equations 
*Java applet simulating Solar System
*Java applet simulating a stable solution to the equi-mass 3-body problem
*A java applet to simulate the 3D movement of set of particles under gravitational interaction
*Javascript Simulation of the Solar System
*The Lagrange Points – with links to the original papers of Euler and Lagrange, and to translations, with discussion
* http://ftp.math.utah.edu/pub/tex/bib/toc/sciam1980.html#242%281%29:January:1980
* Parallel GPU N-body simulation program with fast stackless particles tree traversal

Կատեգորիա:Աստղադինամիկա
Կատեգորիա:Դասական մեխանիկա
Կատեգորիա:Դինամիկ համակարգեր
Կատեգորիա:Մաթեմատիկական ֆիզիկա
Կատեգորիա:Ուղեծրեր
Ադիլա Մութալիբովա

**Ադիլա Մութալիբովա** (, ), ադրբեջանցի բժիշկ և Ադրբեջանի նախկին նախագահ Այազ Մութալիբովի կինը։ Նա Ադրբեջանի առաջին առաջին տիկինն էր երկրի անկախությունից՝ 1991 թվականից մինչև 1992 թվականը։

## Կենսագրություն
Ադիլա Մութալիբովան ծնվել է 1938 թվականի Բաքվում։ 1961 թվականին ամուսնացել է Այազ Մութալիբովի հետ։ Նրանք ունեին երկու որդիներ՝ Ազադը (1962-2011 թվականի օգոստոս) և Զաուրը (ծնված 1970 թվականին)։

Նախագահ Այազ Մութալիբովը ստիպված է եղել հրաժարական տալ 1992 թվականի գարնանը, երբ Արցախյան առաջին պատերազմը շրջվել է Հայաստանի օգտին։ Ադիլա Մութալիբովան և նրա ամուսինը փախել են Ադրբեջանից և 1992 թվականից մինչև 2011 թվականը եղել են աքսորի մեջ և ապրել են Մոսկվայում։ Նրանց թույլատրվել է վերադառնալ Ադրբեջան միայն 2011 թվականի օգոստոսին՝ մասնակցելու քաղցկեղից մահացած որդու՝ Ազադի հուղարկավորությանը։ Ադիլա և Այազ Մութալիբովները աքսորից ընդմիշտ վերադարձել են 2012 թվականի հուլիսին և շարունակել են բնակվել Բաքվում։

Մութալիբովան երկարատև հիվանդությունից հետո 2019 թվականի հուլիսի 5-ին 81 տարեկան հասակում մահացել է։ Նրա հուղարկավորությունը տեղի է ունեցել նույն օրը Բաքվի Թազափիր մզկիթում։ Նա թաղվել է Բաքվի Յասամալ գերեզմանատանը՝ որդու՝ Ազադի կողքին։

## Ծանոթագրություններ

Կատեգորիա:Ադրբեջանի առաջին տիկնայք
Կատեգորիա:Ադրբեջանցի բժշկուհիներ
Կատեգորիա:Ադրբեջանցի սոցիալ-դեմոկրատներ
Ֆուտբոլի Բելառուսի Սուպերգավաթ 2022

**Ֆուտբոլի Բելառուսի Սուպերգավաթ 2022**, ֆուտբոլի Բելառուսի Սուպերգավաթի 13-րդ խաղարկումն է, որն անցկացվել է 2022 թ. մարտի 5-ին։ Եզրափակիչ խաղում միմյանց դեմ մրցում էին 2020/21 մրցաշրջանի հաղթող «Շախտյոր (Սոլիգորսկ)» և 2020/21 մրցաշրջանի գավաթակիր «ԲԱՏԷ» ակումբները:

## Մասնակիցներ

## Խաղ

## Խաղի վիճակագրություն

## Ծանոթագրություններ

## Արտաքին հղումներ
* Суперкубок Беларуси. БАТЭ -"Шахтер" - 1:0 (ОБЗОР)
* Милич все-таки убежал, или Как Михайлов вернул БАТЭ Суперкубок

Կատեգորիա:2022 ֆուտբոլում
Կատեգորիա:Ֆուտբոլի ազգային սուպերգավաթներ
Էմրահ Օրմանօղլու

**Էմրահ Օրմանօղլու** (, ), թուրք ազատ ոճի ըմբիշ, մրցում է 61 կգ քաշային կարգում։

## Կարիերա
2023 թվականին նվաճել է բրոնզե մեդալներից մեկը Զագրեբ (Խորվաթիա) անցկացված Եվրոպայի ըմբշամարտի առաջնության 61 կգ քաշային կարգում։ Էմրահը տղամարդկանց ազատ ոճի 61 կգ քաշային կարգի առաջին փուլում 11-1 տեխնիկական առավելությամբ հաղթել է իր իսրայելցի մրցակից Դանիել Պոպովին և անցել է քառորդ եզրափակիչ։ Քառորդ եզրափակիչում Էմրահը գոտեմարտել է Արսեն Հարությունյանի հետ և պարտվել 7-0 հաշվով, սակայն, քանի որ վերջինս հասել է եզրափակիչ, Էմրահը հնարավորություն է ստացել պայքարելու բրոնզե մեդալի համար։ Բրոնզե մեդալի համար մենամարտու 2–1 հաշվով հաղթել է Ֆրանսիայի ներկայացուցիչ Արման Էլոյանին և դարձել Եվրոպայի առաջնության բրոնզե մեդալակիր։

## Նվաճումներ

## Անձնական կյանք
Ունի թուրք-մեսխեթական ծագում։

## Ծանոթագրություններ

Կատեգորիա:Թուրք մարզիկներ